b'\n_START_ARTICLE_\nNasaret\n_START_SECTION_\nHistorie\n_START_PARAGRAPH_\nNasaret er en av de helligste byer for kristne, fordi erkeenglen Gabriel if\xc3\xb8lge Lukasevangeliet i Bibelen skal ha vist seg for jomfru Maria der, og fordi Jesus, kristendommens grunnlegger, tilbrakte barndommen i byen. Arkeologiske utgravninger i 2009 beviser at det har v\xc3\xa6rt en liten befolkning p\xc3\xa5 rundt 50 familier i det som p\xc3\xa5 Jesu tid var en liten landsby.  Mange kristne samfunn har kirker og klostre i byen._NEWLINE_Nasaret ligger i den delen av Palestina som i henhold til FNs delingsplan for Palestina fra 1947 skulle ligge i det arabiskkontrollerte delen av Palestina. Under Den arabisk-israelske krig i 1948, 16. juli 1948, ble Nasaret tatt av IDF. Kommandanten hadde ordre om \xc3\xa5 deportere alle palestinere, men han nektet. Da en annen offiser skulle til \xc3\xa5 utf\xc3\xb8re deportasjonen, ble den avverget i siste liten fordi statsminister David Ben-Gurion hadde omstemt seg av frykt for negativ oppmerksomhet i Vesten hvis akkurat den bibelske byen Nasaret ble t\xc3\xb8mt for folk._NEWLINE_I 1999 bestemte de palestinske muslimer \xc3\xa5 bygge en stor mosk\xc3\xa9 rett foran Bebudelseskirken.  Det skal ha v\xc3\xa6rt en muslimsk gravplass p\xc3\xa5 stedet hvor fetteren til h\xc3\xa6rf\xc3\xb8rer Saladin ble begravet p\xc3\xa5 1100-tallet. Planene ble stoppet i 2002 av Israels regjering._NEWLINE_Det bor b\xc3\xa5de kristne og muslimske arabere i Nasaret; men tidligere var det nesten utelukkende en kristen by. Den kristne andelen av befolkningen faller konstant her akkurat som i andre kristne byer i Israel og Midt\xc3\xb8sten.'